Man vas wat glo Kaapstad-polisieman vermoorArgieffoto ŉ 27-jarige man is in hegtenis geneem in verband met die moord op konst. Ben Koopman (53) van Kaapstad. “Die man is Vrydag in Kleinvlei in Kaapstad in hegtenis geneem,” het kapt. Lloyd Ramovha, woordvoerder van die Wes-Kaapse direktoraat vir prioriteitsmisdaadondersoeke (die Valke), gesê. Koopman is in Februarie vanjaar deur twee onbekende mans oorval toe hy na sy amptelike voertuig buite sy huis in Eersterivier gestap het. Sy dienspistool en ŉ tweerigtingradio is tydens die aanval gesteel. Die man sal na verwagting Maandag in die Blue Downs-landdroshof verskyn op aanklag van moord.